«Ինչ գրել եք` ճիշտ ե՞ք գրել, թե բան կա, որ սխալ եք գրել, խաբել եք, ինչ որ մի ձև ճշմարտությունը չեք հայտնել»,- վկային հարցրեց մեղադրող Պետրոս Մարտիրոսյանը: «Ես եմ գրել»,- պատասխանեց վկան և հավաստիացրեց, որ քննիչը իրեն չի ուղղորդել: Տուժողի իրավահաջորդ Հասմիկ Մանուչարյանը վկայից փորձեց պարզել, թե «Մուշ» ռեստորանում հայտնվելուց հետո ինքը վեճի և հայհոյանքների ձայներ լսել է, թե`ոչ: Արեն Հովհաննիսյանը ասաց, որ լսել է: Պաշտպան Ռուբեն Հակոբյանի հարցերից պարզվեց, որ վկան «մի թեթև խմած» է գնացել ռեստորան: Նա պաշտպանի հարցին պատասխանեց, որ չի հիշում` երբ է հարցաքննվել: «Ամեն դեպքում դեպքից մի ամիս հետո չեն կանչել»,- հարցրեց պաշտպան Հակոբյանը: